રાષ્ટ્રસંતનું માન મેળવનાર ભૈયુજી મહારાજે મધ્યપ્રદેશના ઇન્દૌરમાં પોતાના નિવાસસ્થાને ગોળી મારી આત્મહત્યા કરી લેતા ચકચાર મચી ગઈ છે. ભૈય્યુજી મહારાજને ગંભીર હાલતમાં ઈન્દૌરની એક ખાનગી હોસ્પિટલમાં દાખલ કરવામાં આવ્યા હતા જ્યાં તેમનું સારવાર દરમિયાન મોત નીપજ્યુ છે. ભૈયુજી મહારાજે પોતાની જાતને ગોળી કેમ મરી, આ વાતનો ખુલાસો હજુ સુધી થયો નથી. સૂત્રો દ્વારા પ્રાપ્ત વિગતો મુજબ ભૈયુજીએ પારીવારિક કારણોસર પોતાને ગોળી મારી આત્મહત્યા કરી લીધી હોવાનું ચર્ચાય છે.